Kombinácia Serliftu 50 mg a antialergijskeho lieku Zodac 10 mg: bezpečná alebo riziková?
Dobrý deň,môžem kombinovať serlift 50mg, beriem ho rano a na obed, s liekom na alergiu  Zodac10mg pred spaním?
Dobrý deň,
ďakujeme za Vašu otázku.
Medzi uvedenými liekmi neboli doposiaľ pozorované klinicky závažné interakcie, preto je súbežné užitie možné. Pri ich súčasnom podaní sa však môže prejaviť zníženie ostražitosti a zhoršenia výkonnosti i ospalosť. V prípade výskytu týchto vedľajších účinkov je potrebné ďalší liečebný postup konzultovať s predpisujúcim lekárom.
Prajem pekný zvyšok dňa.
S pozdravom
Mgr. Emma Halás Haluščíková